গলগল করে বেরোচ্ছে ধোঁয়া! অগ্নিকাণ্ডে পুড়ে ছাই পাক বিমানবন্দর?

ওয়েব ডেস্ক: পহেলগাঁও কাণ্ডের (Pahalgam Terror Attack) পর ভারত-পাকিস্তান কূটনৈতিক চাপান উতোর চলছেই। এর মাঝেই বড়সড় দুর্ঘটনার হাত থেকে বাঁচল পাকিস্তানের (Pakistan) অন্যতম ব্যস্ত বিমানবন্দর। শনিবার সকালে আচমকা ভয়াবহ আগুনের (Fire) কবলে পড়ল লাহোরের (Lahore) আল্লামা ইকবাল আন্তর্জাতিক বিমানবন্দর (Allama Iqbal International Airport)। সূত্রের খবর, পাক বায়ুসেনার একটি বিমান অবতরণের সময় চাকায় আগুন ধরে যায়। সেখান থেকেই আগুন ছড়িয়ে পড়ে।

কয়েকমিনিটের মধ্যে পাক বায়ুসেনার (Pakistan Air Force) বিমানের চাকায় লাগা আগুনের লেলিহান শিখা ছড়িয়ে পড়ে বিমানবন্দরের অন্যান্য অংশে। দ্রুতগতিতে ছড়িয়ে পড়া আগুনের কারণে রানওয়ে সাময়িকভাবে বন্ধ করে দিতে বাধ্য হয় কর্তৃপক্ষ। বাতিল করা হয় বেশিরভাগ আসা-যাওয়ার বিমান। ঘটনাস্থলে দ্রুত পৌঁছে আগুন নিয়ন্ত্রণে আনার চেষ্টা শুরু করে দমকল।

আরও পড়ুন: আর্মি নার্সিং কলেজের ওয়েবসাইট হ্যাক, নেপথ্যে সেই পাকিস্তান?

এই ঘটনার একাধিক ভিডিও ছড়িয়ে পড়ে সামাজিক মাধ্যমে। ভাইরাল হওয়া একাধিক ছবি ও ভিডিয়োতে দেখা গিয়েছে, বিমানবন্দরের বিস্তীর্ণ এলাকা ধোঁয়ার চাদরে ঢেকে গিয়েছে। আতঙ্কিত যাত্রীরা প্ল্যাটফর্ম ও লাউঞ্জে দাঁড়িয়ে থাকলেও পরিস্থিতি যে অত্যন্ত বিশৃঙ্খল, তা আন্দাজ করা যাচ্ছে। যদিও এইসব ভিডিওর সত্যতা যাচাই করেনি কলকাতা টিভি ডিজিটাল।

Fire breaks out at Allama Iqbal International Airport. It is also known as Lahore International Airport, Pakistan.#Terrorism #Fire #PehalgamTerroristAttack pic.twitter.com/oFeZCp7MNQ

— Kapadia CP (@Ckant72) April 26, 2025

স্থানীয় সংবাদমাধ্যমের দাবি, বর্তমানে আগুন অনেকটাই নিয়ন্ত্রণে আনা হয়েছে, যদিও ধোঁয়া এখনো পুরোপুরি দূর হয়নি। এদিকে বিমানবন্দরের রানওয়ে খোলার সময় সম্পর্কে সুনির্দিষ্ট কিছু এখনও জানানো হয়নি। এদিকে আবার, লাহোরে অবতরণের কথা ছিল এমন একাধিক বিমানকে ঘুরিয়ে অন্যত্র পাঠানো হয়েছে।

ঘটনায় এখনও পর্যন্ত কোনও হতাহতের খবর নেই। প্রত্যক্ষদর্শীরা জানিয়েছেন, বিমানটি অবতরণের ঠিক আগেই চাকা থেকে আগুনের স্ফুলিঙ্গ দেখা গিয়েছিল। সেখান থেকেই জ্বলন্ত অবস্থায় বিমানটি রানওয়েতে নেমে আসে, যার ফলে দ্রুত আগুন আরও ছড়িয়ে পড়ে। আগুন লাগার আসল কারণ জানতে তদন্ত শুরু করেছে পাক বিমানবন্দর কর্তৃপক্ষ।

দেখুন আরও খবর:

The post গলগল করে বেরোচ্ছে ধোঁয়া! অগ্নিকাণ্ডে পুড়ে ছাই পাক বিমানবন্দর? first appeared on KolkataTV.

The post গলগল করে বেরোচ্ছে ধোঁয়া! অগ্নিকাণ্ডে পুড়ে ছাই পাক বিমানবন্দর? appeared first on KolkataTV.